Rubani (kutoka Kiarabuː ربان ruban; kwa Kiingerezaː pilot) ni mtu anayeendesha eropleni au chombo kingine cha usafiri hasa chombo cha usafiri kitumiacho njia ya anga. Neno hili hutumiwa siku hizi kumtaja hasa mwanahewa lakini kwa asili lilimaanisha mtu anayeongoza chombo cha majini. Kazi hii inahitaji elimu na maarifa maalumu, kwa hiyo kuna sheria na masharti mbalimbali katika nchi zote duniani kwa watu wanaotaka kuingia katika kazi hii.